b"\n_START_ARTICLE_\nMarijos herbas\n_START_PARAGRAPH_\nMarijos herbas\xc2\xa0\xe2\x80\x93 oficialus Marijos respublikos simbolis, patvirtintas 2011\xc2\xa0m. kovo 5 d. ir naudojamas nuo 2011\xc2\xa0m. bir\xc5\xbeelio 1 d. Ankstesnis herbas buvo naudojamas nuo 2006\xc2\xa0m. lapkri\xc4\x8dio 30 d.\n_START_SECTION_\nApra\xc5\xa1as\n_START_PARAGRAPH_\nSidabriniame lauke raudonas ant u\xc5\xbepakalini\xc5\xb3 koj\xc5\xb3 einantis lokys auksiniais nagais bei dantimis ir raudonu i\xc5\xa1ki\xc5\xa1tu lie\xc5\xbeuviu, de\xc5\xa1in\xc4\x97je letenoje laikantis ant \xc5\xbeem\xc4\x97s rankena \xc4\xaf vir\xc5\xa1 pastatyt\xc4\x85 lokio \xc5\xabgio kalavij\xc4\x85 auksine buo\xc5\xbeele bei auksiniais skersinio galiukais m\xc4\x97lynoje mak\xc5\xa1tyje auksiniais apkaustais ir k\xc5\xabj\xc4\xaf auksine galva bei sidabriniu kotu, kair\xc4\x97je letenoje laikantis skyd\xc4\x85 m\xc4\x97lynu lauku su plonu auksiniu apvadu ir auksiniu mari\xc5\xb3 kry\xc5\xbeiumi centre._NEWLINE__NEWLINE_Vir\xc5\xa1 skydo auksin\xc4\x97 \xc5\xbeem\xc4\x97s kar\xc5\xabna, kurios dantys stilizuoti kaip mari\xc5\xa1kas ornamentas, o tarp dant\xc5\xb3 trys auksiniai rombai._NEWLINE_Mari\xc5\xb3 kry\xc5\xbei\xc5\xb3 sudaro sudaro sukry\xc5\xbeiuotos dvi poros si\xc5\xablini\xc5\xb3 kaspin\xc5\xb3 (\xc4\xafstri\xc5\xbe\xc5\xb3 siaur\xc5\xb3 juosteli\xc5\xb3), kuri\xc5\xb3 galai u\xc5\xbelenkti \xc4\xaf vid\xc5\xb3, o centre, kur kertasi tos dvi poros, yra \xc4\xafstri\xc5\xbeai pasuktas kvadrat\xc4\x97lis.\n_START_SECTION_\n2006\xe2\x80\x932011\xc2\xa0m.\n_START_PARAGRAPH_\nSkydas kiau\xc5\xa1inio formos auksiniu lauku, kuriame yra raudonas \xc4\xafstri\xc5\xbeas mari\xc5\xb3 kry\xc5\xbeius._NEWLINE__NEWLINE_Skydas i\xc5\xa1 \xc5\xa1on\xc5\xb3 ir apa\xc4\x8dios apgobtas Marijos v\xc4\x97liavos spalv\xc5\xb3 juosta._NEWLINE_Herbe esantis mari\xc5\xb3 kry\xc5\xbeius yra nacionalinis mari\xc5\xb3 ornamentas, vaisingumo simbolis.\n_START_SECTION_\n1993\xe2\x80\x932006\xc2\xa0m.\n_START_PARAGRAPH_\nNuo 1993\xc2\xa0m. galioj\xc4\x99s herbo variantas skiriasi tuo, kad herbas i\xc5\xa1 \xc5\xa1on\xc5\xb3 apsuptas jav\xc5\xb3 varpomis i\xc5\xa1 abiej\xc5\xb3 pusi\xc5\xb3, \xc4\x85\xc5\xbeuol\xc5\xb3 (de\xc5\xa1in\xc4\x97je pus\xc4\x97je) ir spygliuo\xc4\x8di\xc5\xb3 \xc5\xa1akomis (kair\xc4\x97je pus\xc4\x97je). Vainikas simbolizavo gyvent\xc5\xb3 verslus susijusius su \xc5\xbeem\xc4\x97s \xc5\xabkiu ir mi\xc5\xa1k\xc5\xb3 \xc5\xabkiu. Trispalv\xc4\x97 juosta trumpesn\xc4\x97, negu naujajame variante._NEWLINE__NEWLINE_Herbe po kry\xc5\xbeiumi buvo u\xc5\xbera\xc5\xa1as mar. \xd0\x9c\xd0\xb0\xd1\x80\xd0\xb8\xd0\xb9 \xd0\xad\xd0\xbb ('Marija')._NEWLINE_Herbo autorius\xc2\xa0\xe2\x80\x93 Marijos dailininkas Ismailas Jefimovas (\xd0\x98\xd1\x81\xd0\xbc\xd0\xb0\xd0\xb8\xd0\xbb \xd0\x95\xd1\x84\xd0\xb8\xd0\xbc\xd0\xbe\xd0\xb2)."